  Виталий Пронин Гужем гуртоослэн кысык вакытсы: бакчаын ужан, турын дасян, емыш бичан... Озьы ке но, берло аръёсы котькуд гужем ми понна аспӧртэм ортче. Пичи Пурга ёросысь Сосновка гуртысь М. Воронцова но Учалась З. Малинина эшъёсынызы џош Аксакпочинкаын шутэтскизы.Ми - со Пичи Пурга ёросысь Сосновка гуртысь пенсионеръёс. Кылем арын Учалась (Ильинскысь) эшъёсынымы ӵош автобусэн Сарапул ёросэ вуылӥмы, Кам кузя теплоходэн уямы вал. Нош туэ Учалась  мӧйыосын ӵош ик  ёросысьтымы Аксакпочинка (Куюки) гуртысь шутэтскон базае ветлӥмы - быдэс автобусэн - 25 адями!  Тымет вадьсы ик  лэсьтэм мунчое пыримы, шурын уямы, пыжем сӥль сиимы, турынъёсын чай юимы.Песянайёс воксё пинал дыразы вуылӥзы кадь, 60 арес-а, 70-ад выжемын-а - вуысь потыны уг ӵыдо ни. Куд-ог эшъёсмы мунчое но огпол гинэ ӧз пыре, тыметын но чорыгъёс кадь уязы. Бакчаосмес, сюлмаськонъёсмес вунэтыса, вераськыса, кырӟаса кема гинэ пуким.Паймытӥз ачиз Куюки гурт. Ог сизьым корка гинэ, но ваньмыз лач-лач утялтэмын, кырысь-бурысь одӥг пудоез но ӧм адӟе, котыр сяськаос мерттэмын. Милемлы, мӧйыослы, сыӵе шутэтскон радъямзы понна тау кареме потэ Учалась клубын ужасьёслы Ирина Юрьевна Крыловалы но Светлана Арсентьевна Матвеевалы. Милемыз туж шуныт пумитамез понна нимысьтыз тау Аксакпочинка гуртлэн старостаезлы Леонид Вавилович Ермокинлы.Евдокия Панфилова Туспуктӥз Ирина Крылова   Теги: арлыдоос пуконкорка  